钦定古今图书集成/明伦汇编/氏族典/第399卷 > 《廖用贤尚友录》 > 史大奈
## 钦定古今图书集成/明伦汇编/氏族典/第399卷 > 《廖用贤尚友录》 > 史大奈

按《唐书史大奈传》：“大奈，西突厥特勒也。与处罗可汗
入隋，事炀帝，从伐辽，积劳为金紫光禄大夫，后分其
部于楼烦。高祖兴太原，大奈提其众隶麾下。桑显和
战饮马泉，诸军却，大奈以劲骑数百，背击显和，破之，
军遂振，授光禄大夫。从平长安，以功多赏帛五千匹，
赐姓史。从秦王平薛举、王世充、窦建德、刘黑闼，功殊”
等，积前后赐侍女三，杂彩万段。贞观初，擢累右武卫
大将军，检校丰州都督，封窦国公，食封三百。卒，赠辅
国大将军。